December 2021 LocalWire-Odisha LocalWire\nDecember 29, 2021 By LocalWire LeaveaComment\nଭୁବନେଶ୍ୱର, ଡିସେମ୍ବର ୨୯ (ଲୋକାଲୱାୟାର) : ଗବେଷଣା ଓ ସର୍ଜନା କ୍ଷେତ୍ରରେ କିଟ୍ ବିଶ୍ୱବିଦ୍ୟାଳୟକୁ ଭାରତ ସରକାରଙ୍କ ସ୍ୱୀକୃତି ମିଳିଛି ।\nଲଗାତର ଦ୍ୱିତୀୟ ବର୍ଷ ପାଇଁ ଅଟଳ ର୍ୟାଙ୍କିଂ ଅଫ ଇନଷ୍ଟିଚୁ୍ୟସନ ଅନ ଇନୋଭେସନ ଆଚିଭମେଂଟ (ଏଆରଆଇଆଇଏ)ରେ ସାରା ଭାରତର ଘରୋଇ ଶିକ୍ଷାନୁଷ୍ଠାନଗୁଡିକ ମଧ୍ୟରେ କିଟ୍ ବିଶ୍ୱବିଦ୍ୟାଳୟ ପ୍ରଥମ ସ୍ଥାନରେ ରହିବାର ଗୌରବ ଅର୍ଜନ କରିଛି ।\nଭାରତ ସରକାରଙ୍କ ଶିକ୍ଷା ମନ୍ତ୍ରାଳୟ ଦ୍ୱାରା ବୁଧବାର ପ୍ରକାଶିତ ଏଆରଆଇଆଇଏ-୨୦୨୧ରେ କିଟ୍ ବିଶ୍ୱବିଦ୍ୟାଳୟ ପ୍ରଥମ ସ୍ଥାନରେ ରହିଛି ।\nବୁଧବାର ନୂଆଦିଲ୍ଲୀ ଠାରେ ଭର୍ଚୁ୍ୟଆଲ କାର୍ଯ୍ୟକ୍ରମରେ ମୁଖ୍ୟ ଅତିଥି ଭାବେ ଯୋଗ ଦେଇ କେନ୍ଦ୍ର ଶିକ୍ଷା ରାଷ୍ଟ୍ରମନ୍ତ୍ରୀ ଡଃ ସୁଭାଷ ସରକାର ଫଳାଫଳ ଘୋଷଣା କରିଛନ୍ତି ।\nକାର୍ଯ୍ୟକ୍ରମରେ ଅନ୍ୟମାନଙ୍କ ମଧ୍ୟରେ ଏଆଇସିଟିଇ ଅଧ୍ୟକ୍ଷ ପ୍ରଫେସର ଅନୀଲ ସହସ୍ରବୁଦେ୍ଧ, ଉପାଧ୍ୟକ୍ଷ ଡଃ ଏମ. ପି. ପୁନିଆ ଓ ବୈଷୟିକ ଶିକ୍ଷା ବିଭାଗର ଅତିରିକ୍ତ ସଚିବ ରାଜେଶ ରଞ୍ଜନ ଉପସ୍ଥିତ ଥିଲେ ।\nଏହି ର୍ୟାଙ୍କିଂର ଦ୍ୱିତୀୟ ଓ ତୃତୀୟ ସ୍ଥାନରେ ଯଥାକ୍ରମେ ଚଣ୍ଡିଗଡର ଚିତକାରା ବିଶ୍ୱବିଦ୍ୟାଳୟ ଓ ପଞ୍ଜାବର ଲଭଲି ପ୍ରଫେସନାଲ ବିଶ୍ୱବିଦ୍ୟାଳୟ ରହିଛନ୍ତି ।\nଉଚ୍ଚତକ ଶିକ୍ଷାନୁଷ୍ଠାନଗୁଡିକର ଶିକ୍ଷକ ଓ ଅଧ୍ୟାପକମାନଙ୍କ ମଧ୍ୟକେ ସର୍ଜନା ଔଦ୍ୟୋଗିକ ବିଭାଗ ସମ୍ପର୍କିତ ମାନଦଣ୍ଡକୁ ଭିତି କରି ଭାରତ ସରକାର ଏହି ର୍ୟାଙ୍କିଂ ପ୍ରଦାନ କରିଛନ୍ତି ।\nସୂଚନାଯୋଗ୍ୟ, ଏହି ର୍ୟାଙ୍କିଂରେ ୨୦୨୦ରେ ବି କିଟ୍ ବିଶ୍ୱବିଦ୍ୟାଳୟ ପ୍ରଥମ ସ୍ଥାନରେ ରହିଥିଲା ।\nସର୍ବଦା ଗୁଣାତ୍ମକ ଶିକ୍ଷାକୁ କିଟ୍ ଗୁରୁତ୍ୱ ଦେଇ ଆସୁଥିବା ବେଳେ ଗବେଷଣା ଓ ଔଦ୍ୟୋଗିକ କେନ୍ଦ୍ର, ଅତ୍ୟାଧୁନିକ ପରୀକ୍ଷାଗାର, ଉକ୍ରର୍ଷତା କେନ୍ଦ୍ର, ଶିଳ୍ପ ଓ ଆନ୍ତର୍ଜାତିକ ଅନୁଷ୍ଠାନ ସହିତ ସହବନ୍ଧନ ଓ ସହଭାଗିତା ଯୋଗୁଁ ଏହି ର୍ୟାଙ୍କିଂରେ କିଟ୍ ଲଗାତର ଦ୍ୱିତୀୟ ବର୍ଷ ପାଇଁ ପ୍ରଥମ ସ୍ଥାନରେ ରହିଛି ।\nଏହି ସଫଳତାରେ କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତ ସନ୍ତୋଷ ବ୍ୟକ୍ତ କରିବା ସହ କିଟର ସମସ୍ତ ଅଧ୍ୟାପକ, ଅଧ୍ୟାପିକ ଓ କର୍ମଚାରୀଙ୍କୁ ସେମାନଙ୍କ ଅଧ୍ୟବସାୟ ପାଇଁ ଧନ୍ୟବାଦ ଜଣାଇଛନ୍ତି ।\nନିର୍ମାଣାଧୀନ କଲେଜ ବିଲ୍ଡିଂରୁ ମିଳିଲା କଙ୍କାଳ\nDecember 27, 2021 By Ashis Senapati LeaveaComment\nଯାଜପୁର, ଡିସେମ୍ବର ୨୭ (ଲୋକାଲୱାୟାର): ବରୀ ଥାନା ଅନ୍ତର୍ଗତ ବୀରରାମଚନ୍ଦ୍ରପୁର ଗାଁରେ ସ୍ଥିତ ଗୋପବନ୍ଧୁ ଚୌଧୁରୀ କଲେଜର ଏକ ଅର୍ଦ୍ଧନିର୍ମିତ ଘରୁ ସୋମବାର ଏକ ନରକଙ୍କାଳ ମିଳିଛି ।\nବିଲ୍ଡିଂ କାମ କରୁଥିବା ଶ୍ରମିକମାନେ କଙ୍କାଳଟିକୁ ଦେଖି ସୂଚନା ଦେବା ପରେ କଲେଜ ଅଧ୍ୟକ୍ଷ ବିଶୁ ମିଶ୍ର ବରୀ ଥାନାରେ ଏଫଆଇଆର ଦେଇଥିଲେ ।\nଏଫଆଇଆରକୁ ଭିତି କରି ପୁଲିସ ଘଟଣାସ୍ଥଳରେ ପହଁଚି କଙ୍କାଳ ଜବତ କରି ତଦନ୍ତ ଆରମ୍ଭ କରିଛି । ଏପର୍ଯ୍ୟନ୍ତ କଙ୍କାଳର ପରିଚୟ ଜଣା ପଡିନାହିଁ ।\nଆଖପାଖ ଅଂଚଳର ନିରୁଦ୍ଦିଷ୍ଟ ବ୍ୟକ୍ତିଙ୍କ ସମ୍ପର୍କରେ ସୂଚନା ସଂଗ୍ରହ କରାଯାଉଛି । ହତ୍ୟା ସନେ୍ଦହରେ ପୁଲିସ ତଦନ୍ତ ଜାରି ରଖିଛି ।\nଫୋରେନସିକ ଟିମ୍ ଘଟଣାସ୍ଥଳକୁ ଯାଂଚ କରିଛନ୍ତି । ଅଧିକ ପରୀକ୍ଷା ପାଇଁ କଙ୍କାଳଟିକୁ ଏସସିବି ଡାକ୍ତରଖାନା, କଟକ ଏଫଏମଟିକୁ ପଠାଯାଇଛି ବୋଲି ବରୀ ଥାନା ଆଇଆଇସି କାବୁଲି ବାରିକ କହିଛନ୍ତି ।\nDecember 25, 2021 By LocalWire LeaveaComment\nଭୁବନେଶ୍ୱର, ଡିସେମ୍ବର ୨୫ (ଲୋକାଲୱାୟାର): ସମସ୍ତ କ୍ଷେତ୍ରରେ ଉଲ୍ଲେଖନୀୟ ପ୍ରଦର୍ଶନ ଲକ୍ଷ୍ୟ ଯୋଗୁଁ ଓଡିଶା ଖଣି ନିଗମ (ଓଏମସି) ନିକଟରେ ବିଭିନ୍ନ ମଂଚରେ ପୁରସ୍କୃତ ହୋଇଛି ।\nକାର୍ଯ୍ୟକ୍ଷେତ୍ରରେ କୋଭିଡ-୧୯ ସଂକ୍ରମଣ ରୋକିବା ଦିଗରେ ନିରନ୍ତର ପ୍ରୟାସ ଓ ରଣନୀତି, ବ୍ୟାବସାୟିକ ନିରନ୍ତରତା ସୁନିଶ୍ଚିତ କରିବା ଓ ସିଏସଆର ଉପକ୍ରମଗୁଡିକରେ କର୍ପୋରେଟ ସାମାଜିକ ଦାୟିତ୍ୱବୋଧ କ୍ଷେତ୍ରରେ ଅଗ୍ରଣୀ କାର୍ଯ୍ୟଶୈଳୀ ପାଇଁ ଏହି ରାଷ୍ଟ୍ରାୟତ ସଂସ୍ଥା "ମହାମାରୀ ମୁକାବିଲାରେ ଅଗ୍ରଣୀ କାର୍ଯ୍ୟପନ୍ଥା" ବର୍ଗରେ ପିପୁଲ୍ସ ଫଷ୍ଟ ଏଚଆର ଏକ୍ସଲେନ୍ସ ଆୱାର୍ଡ- ୨୦୨୧ ହାସଲ କରିଛି ।\nଏସିଆର ଏକ ଅଗ୍ରଣୀ ଟ୍ୟାଲେଂଟ ଫାର୍ମ ପିପୁଲ୍ସ ଫଷ୍ଟ ପକ୍ଷରୁ ଏହି ପୁରସ୍କାର ଏକ ଭର୍ଚୁ୍ୟଆଲ କାର୍ଯ୍ୟକ୍ରମରେ ପ୍ରଦାନ କରାଯାଇଥିଲା ।\nଚଳିତ ବର୍ଷ ସୁରକ୍ଷା, ପରିବେଶ, ସିଏସଆର, ବୈଷୟିକ ହସ୍ତକ୍ଷେପ, ମାନବ ସମ୍ବଳ ପ୍ରବନ୍ଧନ ଆଦି କ୍ଷେତ୍ରରେ ନିଆରା ଉପକ୍ରମ ପାଇଁ ଓଏମସି ବିଭିନ୍ନ ଗୁରୁତ୍ୱପୂର୍ଣ୍ଣ ମଂଚରେ ସମ୍ମାନିତ ହୋଇଛି ।\nକିଛି ଦିନ ପୂର୍ବେ ନିଗମର ଦୈତାରି ଓ କୁର୍ମୀତାର ଖଣିକୁ ଭୁବନେଶ୍ୱରରେ ଆୟୋଜିତ ଓଡିଶା ଷ୍ଟେଟ ସେଫଟି କନକ୍ଲେଭ-୨୦୨୧ରେ କଳିଙ୍ଗ ସେଫଟି ଏକ୍ସଲେନ୍ସ ପୁରସ୍କାର ପ୍ରଦାନ କରାଯାଇଛି ।\nଦୈତାରି ଖଣିକୁ ଗୋଲ୍ଡେନ ପିକକ ଅକୁପେସନାଲ ହେଲ୍ଥ ଏଣ୍ଡ ସେଫ୍ଟଟି ପୁରସ୍କାର-୨୦୨୧ ମଧ୍ୟ ମିଳିଛି ।\nଖଣି ପରିଚାଳନା ବେଳେ ଶୂନ୍ୟ କ୍ଷୟକ୍ଷତି ଲକ୍ଷ୍ୟ ହାସଲ ଉଦେ୍ଦଶ୍ୟରେ କର୍ମକ୍ଷେତ୍ର ନିରାପତା ପାଇଁ ଗ୍ରହଣ କରାଯାଇଥିବା ସର୍ବୋତମ ପଦକ୍ଷେପଗୁଡିକର ଏହା ପ୍ରତିଫଳନ ।\nଓଏମସି ସୁରକ୍ଷାକୁ ବେଶ ଗୁରୁତ୍ୱ ପ୍ରଦାନ କରି ଚଳିତ ଆର୍ଥିକ ବର୍ଷକୁ ସୁରକ୍ଷା ବର୍ଷ ଭାବେ ଘୋଷଣା କରିଛି ଓ ଏହାର ବିଷୟବସ୍ତୁ ରହିଛି ସେଫଟି ଫଷ୍ଟ- ଆଭଏଡ ୱର୍ଷ୍ଟ ।\nଜନକୈନ୍ଦ୍ରିକ ସିଏସଆର କାର୍ଯ୍ୟକ୍ରମ ପାଇଁ ଓଏମସିକୁ ଗ୍ରୀନଅର୍ଥ ଫାଉଣ୍ଡେସନ ପକ୍ଷରୁ ସିଏସଆର ଇଣ୍ଡିଆ ପୁରସ୍କାର-୨୦୨୧, ଆପେକ୍ସ ଇଣ୍ଡିଆ ଫାଉଣ୍ଡେସନ ପକ୍ଷରୁ ସିଏସଆର ଏକ୍ସଲେନ୍ସ ପୁରସ୍କାର-୨୦୨୧, ଓଡିଶା ସିଏସଆର ଫୋରମ ପକ୍ଷରୁ ଶ୍ରେଷ୍ଠ ସିଏସଆର ଦଳ ପୁରସ୍କାର ମିଳିଛି ।\nପରିବେଶ ସଂରକ୍ଷଣ ପାଇଁ ଉଲ୍ଲେଖନୀୟ ପଦକ୍ଷେପ ପାଇଁ ଓଏମସିର ଦୈତାରି ଖଣିକୁ ଗ୍ରୀନଟେକ ଏନଭିରମେଂଟ ପୁରସ୍କାର-୨୦୨୧ ପ୍ରଦାନ କରାଯାଇଛି ।\nଗୁରୁତ୍ୱପୂର୍ଣ୍ଣ କଥାଟି ହେଲା ପ୍ରଯୁକ୍ତି ସଂଚାଳିତ ଷ୍ଟକୟାର୍ଡ ମ୍ୟାନେଜମେଂଟ ସିଷ୍ଟମ (ଏସଏମଏସ) ପାଇଁ ନିଗମକୁ ନିକଟରେ ସମ୍ମାନଜନକ ଏସକେଓସିଏଚ ପୁରସ୍କାର ମିଳିଛି ।\nଭାରତର ଖଣି କ୍ଷେତ୍ରରେ ଦ୍ରୁତ ଅଭିବୃଦ୍ଧି ଶୀଳ ରାଷ୍ଟ୍ରାୟତ ସଂସ୍ଥା, ଓଏମସି ପରିଚାଳନାର ସମସ୍ତ କ୍ଷେତ୍ରରେ ଉକ୍ରର୍ଷ ହାସଲ ପାଇଁ ନିରନ୍ତର ଉଦ୍ୟମ କରୁଛି ଓ ଏହି କ୍ଷେତ୍ରର ଅନ୍ୟମାନଙ୍କ ପାଇଁ ଉଦାହରଣ ସୃଷ୍ଟି କରିବାକୁ ଲକ୍ଷ୍ୟ ରଖିଛି ।\nDecember 24, 2021 By LocalWire LeaveaComment\nଭୁବନେଶ୍ୱର, ଡିସେମ୍ବର ୨୪ (ଲୋକାଲୱାୟାର): କିଟ୍ ବିଶ୍ୱବିଦ୍ୟାଳୟର ନୂଆ କୁଳପତି ଭାବେ ପ୍ରଫେସର ସସ୍ମିତାରାଣୀ ସାମନ୍ତ ଦାୟିତ୍ୱ ଗ୍ରହଣ କରିଛନ୍ତି ।\nପ୍ରଫେସର ହୃଷୀକେଶ ମହାନ୍ତିଙ୍କ କାର୍ଯ୍ୟକାଳ ସରିବା ପରେ କୁଳାଧିପତି ପ୍ରଫେସର ବେଦ ପ୍ରକାଶ, ପ୍ରଫେସର ସାମନ୍ତଙ୍କୁ କୁଳପତି ଭାବେ ନିଯୁକ୍ତି ପ୍ରଦାନ କରିଛନ୍ତି ।\nଏହା ପୂର୍ବରୁ ପ୍ରଫେସର ସାମନ୍ତ କିଟ୍ ବିଶ୍ୱବିଦ୍ୟାଳୟର କୁଳସଚିବ ଠାରୁ ଆରମ୍ଭ କରି ଉପକୂଳପତି ଭାବେ ଦୀର୍ଘ ୨୬ ବର୍ଷ ହେଲା ବିଭିନ୍ନ ପଦପଦବୀରେ କାମ କରି ଆସିଛନ୍ତି ।\nଶୁକ୍ରବାର ପ୍ର୍ରଫେସର ମହାନ୍ତିଙ୍କ ଠାରୁ ପ୍ରଫେସର ସାମନ୍ତ ଆନୁଷ୍ଠାନିକ ଭାବେ ଦାୟିତ୍ୱ ଗ୍ରହଣ କରିଛନ୍ତି ।\nଶିକ୍ଷାଦାନ ଓ ପ୍ରଶାସନ କ୍ଷେତ୍ରରେ ତାଙ୍କର ଦୀର୍ଘ ବର୍ଷର ଅଭିଜ୍ଞତା ରହିଛି । ପ୍ରଫେସର ସାମନ୍ତ ବ୍ରିଟେନ ରୟାଲ ସୋସାଇଟି ଅଫ ଆର୍ଟସ (ଏଫଆରଏସଏ, ୟୁକେ) ଏବଂ କମ୍ପୁ୍ୟଟର ସୋସାଇଟି ଅଫ ଇଣ୍ଡିଆ (ଏଫସିଏସଆଇ, ଇଣ୍ଡିଆ)ର ଫେଲୋ ରହିଛନ୍ତି ।\nକିଟ୍ ବିଶ୍ୱବିଦ୍ୟାଳୟର କୁଳପତି ଚୟନ ପାଇଁ ବିଧିବଦ୍ଧ ବିଜ୍ଞପ୍ତି ପ୍ରକାଶ ପାଇଥିଲା ।\nଏଥିପାଇଁ କିଟ୍ ବିଶ୍ୱବିଦ୍ୟାଳୟର କୁଳାଧିପତି ପ୍ରଫେସର ବେଦ ପ୍ରକାଶ, ବିଶିଷ୍ଟ ଶିକ୍ଷାବିତ, ଜାତୀୟ ବିଶ୍ୱବିଦ୍ୟାଳୟର କୁଳପତି ଓ ୟୁଜିସିର ଜଣେ ସଦସ୍ୟଙ୍କୁ ନେଇ ଏକ ତିନିଜଣିଆ ଚୟନ କମିଟି ଗଠନ କରିଥିଲେ ।\nପୁଙ୍ଖାନୁପୁଙ୍ଖ ଯାଂଚ ପରେ ଚୟନ କମିଟି ପ୍ରଫେସର ସାମନ୍ତଙ୍କ ସହ ୧୩ ଜଣଙ୍କ ସାକ୍ଷାତକାର ନେଇଥିଲେ ।\nଚୂଡାନ୍ତ ପର୍ଯ୍ୟାୟରେ ଚୟନ କମିଟି ୩ ପ୍ରାର୍ଥୀଙ୍କ ନାମ କୁଳାଧିପତିଙ୍କ ନିକଟକୁ ପଠାଇଥିଲେ ।\nଶିକ୍ଷାଦାନ ଓ ପ୍ରଶାସନିକ ଅଭିଜ୍ଞତା ସମେତ ଅନ୍ୟାନ୍ୟ ଦିଗ ବିଚାରକୁ ନେଇ କୁଳାଧିପତି ପ୍ରଫେସର ସସ୍ମିତାରାଣୀ ସାମନ୍ତଙ୍କୁ କିଟ୍ ବିଶ୍ୱବିଦ୍ୟାଳୟର କୁଳପତି ନିଯୁକ୍ତି ଦେଇଥିଲେ ।\nଆଗାମୀ ୫ ବର୍ଷ ପାଇଁ ସେ ଏହି ପଦବୀରେ କାର୍ଯ୍ୟ କରିବେ । କିଟ୍ ଓ କିଟ୍ ପ୍ରତିଷ୍ଠାତା ଅଚୁ୍ୟତ ସାମନ୍ତ ଏହି ନିଯୁକ୍ତିକୁ ନେଇ ଖୁସି ବ୍ୟକ୍ତ କରିବା ସହ ପ୍ରଫେସର ସାମନ୍ତଙ୍କୁ ଶୁଭେଚ୍ଛା ଜଣାଇଛନ୍ତି ।\nପ୍ରଫେସର ସାମନ୍ତଙ୍କ ନେତୃତ୍ୱରେ କିଟ୍ ବିଶ୍ୱବିଦ୍ୟାଳୟ ଭବିଷ୍ୟତରେ ଆହୁରି ସଫଳତା ହାସଲ କରିବ ବୋଲି ପ୍ରତିଷ୍ଠାତା ଆଶା ବ୍ୟକ୍ତ କରିଛନ୍ତି ।\nଅଂଟା ସଳଖୁଛନ୍ତି କଣ୍ଢେଇ ନାଚ ଶିଳ୍ପୀ\nDecember 23, 2021 By Ashis Senapati LeaveaComment\nକେନ୍ଦ୍ରାପଡା, ଡିସେମ୍ବର ୨୩ (ଲୋକାଲୱାୟାର): କୋଭିଡ ସଂକ୍ରମଣ ରୋକିବାକୁ ଲକଡାଉନ ଯୋଗୁଁ କଣ୍ଢେଇ ନାଚ ଶିଳ୍ପୀ ବେଶ କ୍ଷତିଗ୍ରସ୍ତ ହୋଇଥିଲେ ।\nଅନେକ ଶିଳ୍ପୀ ଜୀବିକା ପାଇଁ ଅନ୍ୟ ପେଶା ଆପଣାଇବାକୁ ବାଧ୍ୟ ହୋଇଥିଲେ । ଏବେ ସରକାର ସାଂସ୍କୃତିକ ଉତ୍ସବଗୁଡିକୁ ଅନୁମତି ଦେବା ପରେ କଣ୍ଢେଇ ନାଚ ଶିଳ୍ପୀଙ୍କ ସ୍ଥିତି ସୁଧୁରିବାରେ ଲାଗିଥିବା ବେଳେ ଓମିକ୍ରମ ଭୂତାଣୁ ସେମାନଙ୍କ ଚିନ୍ତା ବଢାଇଛି ।\nକୋଭିଡ ମହାମାରୀ ପ୍ରତ୍ୟେକ କ୍ଷେତ୍ରକୁ ପରୋକ୍ଷ ବା ପ୍ରତ୍ୟକ୍ଷ ଭାବେ ପ୍ରଭାବିତ କରିଥିଲା ।\nଏପ୍ରିଲ, ୨୦୨୦ରୁ ଆମେ କଣ୍ଢେଇ ନାଚ ବନ୍ଦ କରିଥିଲୁ । ହେଲେ ଏବେ ସ୍ଥିତିରେ କିଛିଟା ସୁଧାର ଆସିଛି ।\nଗତ ରବିବାର ଆମେ କେନ୍ଦ୍ରାପଡାରେ କଣ୍ଢେଇ ନାଚ ପ୍ରଦର୍ଶନ କରିଥିଲୁ ବୋଲି କହିଛନ୍ତି ପାଲକଣା ଗାଁର କଣ୍ଢେଇ ନାଚ ଶିଳ୍ପୀ ଫକୀର ସିଂହ ।\nଆମେ ମୁଖ୍ୟତଃ ପୌରାଣିକ ବିଷୟବସ୍ତୁକୁ ନେଇ କଣ୍ଢେଇ ନାଚ ପ୍ରଦର୍ଶନ କରିଥାଉ ।\nହେଲେ କରୋନା ପରଠାରୁ ସମସ୍ତ ୟୁନିଟ ବନ୍ଦ ରହିଥିଲା । ଏବେ କାମ ମିଳିବା ଆରମ୍ଭ ହୋଇଛି ।\nପ୍ରାୟ ୫୦ ପ୍ରତିଶତ ଶିଳ୍ପୀ ପୁଣି ଏହି ପେଶାକୁ ଫେରି ଆସିଲେଣି । ହେଲେ ଓମିକ୍ରନର କିଛି ମାମଲା ରାଜ୍ୟରେ ଚିହ୍ନଟ ହୋଇଥିବାରୁ ଚିନ୍ତିତ ଅଛୁ ବୋଲି କହିଛନ୍ତି ପାଲକଣାର ମନୋଜ ସିଂହ ।\nକୋଭିଡ ଯୋଗୁଁ ଜୀବିକା ପରିବର୍ତନ କରିଥିବା କିଛି କଣ୍ଢେଇ ନାଚ ଶିଳ୍ପୀ ଏବେ ପୁଣି ସେମାନଙ୍କ ପାରମ୍ପରିକ ପେଶାକୁ ଫେରିଛନ୍ତି ବୋଲି କହିଛନ୍ତି ମନ୍ତ୍ରୀପଡାର ସଖୀକଣ୍ଢେଇ ଶିଳ୍ପୀ ମହେନ୍ଦ୍ର ଦାସ ।\nଧାନ ଅମଳ ପରେ ବହୁ ଗ୍ରାମବାସୀ କଣ୍ଢେଇ ନାଚ ଦେଖିଥାନ୍ତି । ଏଥର କଣ୍ଢେଇ ନାଚ ପରିବେଷଣ ପାଇଁ ଆମେ ସେମାନଙ୍କ ଠାରୁ ଅଗ୍ରୀମ ରଖି ସାରିଛୁ ବୋଲି କହିଛନ୍ତି ମନ୍ତ୍ରୀପଡାର ଶରତ ଦାସ ।\nକେନ୍ଦ୍ରାପଡା ସଖୀ କଣ୍ଢେଇ ଓ ଗୋପାଳିଆ କଣ୍ଢେଇ ନାଚର ଏନ୍ତୁଡିଶାଳ । ଉଭୟ ଗାଁର ପ୍ରାୟ ୪୦ ପରିବାର କଣ୍ଢେଇନାଚ ପ୍ରଦର୍ଶନ କରି ଜୀବିକା ନିର୍ବାହ କରନ୍ତି ।\nକଣ୍ଢେଇ ନାଚ ଓଡିଶାର ସଂସ୍କୃତି, ଧର୍ମ ଓ ସାହିତ୍ୟର ଅଭିନ୍ନ ଅଙ୍ଗ ବୋଲି କହିଛନ୍ତି କେନ୍ଦ୍ରାପଡାର ଗବେଷକ ଡଃ ବାସୁଦେବ ଦାସ ।\nକୁମ୍ଭୀର ଗଣନା ପାଇଁ ୯ଦିନ ବନ୍ଦ ରହିବ ଭିତରକନିକା\nDecember 22, 2021 By Ashis Senapati LeaveaComment\nକେନ୍ଦ୍ରାପଡା, ଡିସେମ୍ବର ୨୨ (ଲୋକାଲୱାୟାର): ବାର୍ଷିକ କୁମ୍ଭୀର ଗଣନା ପାଇଁ ଭିତରକନିକା ଜାତୀୟ ଉଦ୍ୟାନ ଜାନୁୟାରୀ ୨ରୁ ୧୧ ପର୍ଯ୍ୟନ୍ତ ୯ଦିନ ବନ୍ଦ ରହିବ ।\nତାଲିମପ୍ରାପ୍ତ ବନ କର୍ମଚାରୀ, ପ୍ରସିଦ୍ଧ ଗବେଷକ ଡଃ ସୁଧାକର କରଙ୍କ ନେତୃତ୍ୱରେ କିଛି ସରୀସୃପ ବିଜ୍ଞାନୀ ଏହି ଗଣନା ହେବ ।\nକୋଭିଡ ଗାଇଡଲାଇନ ଅନୁଯାୟୀ ଗଣନା କରାଯିବ ବୋଲି ଭିତରକନିକା ଡିଏଫଓ ଜେ.ଡି. ପତି କହିଛନ୍ତି ।\nକୁମ୍ଭୀର ଗଣନା ପାଇଁ ୨୨ଟି ଟିମ ନିୟୋଜିତ ହେବେ । କୁମ୍ଭୀର ଗଣନା ସମ୍ପର୍କରେ ପ୍ରାୟ ଶହେ ଜଣଙ୍କୁ ଖୁବଶୀଘ୍ର ତାଲିମ ପ୍ରଦାନ କରାଯିବ ।\nଉଭୟ ଦିନ ଓ ରାତି ବେଳା ଗଣନା କରାଯିବ । ରାତିରେ ସ୍ପଟ ଲାଇଟ ସହାୟତାରେ ଗଣନା କରାଯିବ ।\nକୁମ୍ଭୀର ଗଣନା ପାଇଁ ଜିପିଏସ ବ୍ୟବହାର କରାଯିବ । ବନ ବିଭାଗ କୁମ୍ଭୀର ଗଣନା ପାଇଁ ୨୨ଟି ଶବ୍ଦବିହୀନ ବୋଟ ବ୍ୟବହାର କରାଯିବ ।\nସୁରୁଖୁରୁରେ କୁମ୍ଭୀର ଗଣନା ପାଇଁ ପର୍ଯ୍ୟଟକମାନଙ୍କୁ ବାରଣ କରାଯାଇଛି ବୋଲି ଡଃ କର କହିଛନ୍ତି ।\nଗହୀରମଥାରେ ଆରମ୍ଭ ହେଲା ତିନିଦିନିଆ ଡଲଫିନ ଗଣନା\nDecember 16, 2021 By Ashis Senapati LeaveaComment\nକେନ୍ଦ୍ରାପଡା, ଡିସେମ୍ବର ୧୬ (ଲୋକାଲୱାୟାର): ଗହୀରମଥା ସାମୁଦ୍ରିକ ଅଭୟାରଣ୍ୟରେ ଗୁରୁବାର ଠାରୁ ତିନିଦିନିଆ ଡଲଫିନ ଗଣନା ଆରମ୍ଭ ହୋଇଛି ।\nଗତବର୍ଷ ଜାନୁୟାରୀ ୧୭ରେ ହୋଇଥିବା ଗଣନା ବେଳେ ୩୪୨ଟି ଡଲଫିନ ଗହୀରମଥାରେ ଠାବ କରା ଯାଇଥିଲା ।\n୨୦୧୫ରେ ଗହୀରମଥାରେ ଡଲଫିନ ଗଣନା ଆରମ୍ଭ ହୋଇଥିଲା । ଖରାପ ପାଗ ଯୋଗୁଁ ୨୦୧୬, ୨୦୧୭, ୨୦୧୮ରେ ଗଣନା ହୋଇନଥିଲା ।\n୨୦୧୫ରେ ଭିତରକନିକା ଜାତୀୟ ଉଦ୍ୟାନ ଓ ନିକଟବର୍ତୀ ଗହୀରମଥା ସାମୁଦ୍ରିକ ଅଭୟାରଣ୍ୟରେ ୨୭୦ଟି ଡଲଫିନ ଗଣନା ହୋଇଥିଲା ।\nଡଲଫିନ ଗଣନା ପାଇଁ ଦଶଟି ଟିମ୍ ଗଠନ କରାଯାଇଛି । ଏଥିରେ ବନ କର୍ମଚାରୀ, ସ୍ଥାନୀୟ ଲୋକ, ପରିବେଶବିତ୍ ଓ ଅନ୍ୟମାନଙ୍କୁ ନିୟୋଜିତ କରାଯାଇଛି ।\nଗଣନାକାରୀମାନେ ଡଲଫିନ ଠାବ କରିବା ପାଇଁ ଜିପିଏସ ମ୍ୟାପ ବ୍ୟବହାର କରିବେ ।\nରାଜ୍ୟ ସରକାର ନଭେମ୍ବର ୧ରୁ ମଇ ୩୧ ପର୍ଯ୍ୟନ୍ତ ଗହୀରମଥାରେ ମାଛ ଧରା ନିଷିଦ୍ଦ କରିଥିବାରୁ ଡଲଫିନଙ୍କ ସଂଖ୍ୟା ମଧ୍ୟ ବଢୁଛି ।\nଗତବର୍ଷ ନଭେମ୍ବର ୨୩ରେ କଇକୂଳ ଗାଁ ନିକଟସ୍ଥ ଗୋବରୀ ନଦୀରୁ ଏକ ବିରଳ ଓ ବିଲୁପ୍ତପ୍ରାୟ ପ୍ରଜାତିର ଗାଙ୍ଗେୟ ଡଲଫିନ ଉଦ୍ଧାର ହୋଇଥିଲା ।\nଶେଷ ଥର ପାଇଁ ୧୯୭୮ରେ ଭିତରକନିକାରୁ ଗାଙ୍ଗେୟ ଡଲଫିନର ମୃତ ଶରୀର ମିଳିଥିଲା ।\nଭାରତୀୟ ବନ୍ୟପ୍ରାଣୀ (ସଂରକ୍ଷଣ) ଆଇନ ୧୯୭୨ର ଧାରା ୧, ବିଲୁପ୍ତ ପ୍ରଜାତିର ଅନ୍ତର୍ଜାତୀୟ ବ୍ୟବସାୟ (ସିଆଇଟିଇଏସ) ଚୁକ୍ତିର ପରିଶିଷ୍ଟ ୧, ପ୍ରବାସୀ ପ୍ରଜାତି ଚୁକ୍ତି (ସିଏମଏସ)ର ପରିଶିଷ୍ଟ ୨ ଓ ଆଇୟୁସିଏନର ଲାଲ ତାଲିକାରେ ଡଲଫିନ ଅନ୍ତର୍ଭୁକ୍ତ ହୋଇଛ ବୋଲି ଗହୀରମଥା ରେଞ୍ଜ ଅଧିକାରୀ ଦେବାଶିଷ ଭୋଇ କହିଛନ୍ତି ।\nକଇଁଚ ସୁରକ୍ଷା ପାଇଁ କ୍ଷେପଣାସ୍ତ୍ର ପରୀକ୍ଷଣ କେନ୍ଦ୍ରର ଲାଇଟ ଲିଭିଲା\nDecember 14, 2021 By Ashis Senapati LeaveaComment\nକେନ୍ଦ୍ରାପଡା, ଡିସେମ୍ବର ୧୪ (ଲୋକାଲୱାୟାର): ଗହୀରମଥା ସାମୁଦ୍ରିକ ଅଭୟାରଣ୍ୟ ଅନ୍ତର୍ଗତ ନାସି ୧ ଓ ନାସି-୨ ଦ୍ୱୀପକୁ ଅଲିଭ ରିଡଲେ କଇଁଚଙ୍କ ସୁରକ୍ଷିତ ଆଗମନ ପାଇଁ ଅବଦୁଲ କାଲାମ ଦ୍ୱୀପରେ ଥିବା କ୍ଷେପଣାସ୍ତ୍ର ପରୀକ୍ଷଣ କେନ୍ଦ୍ରର ଉଜ୍ୱଳ ଆଲୋକ ଲିଭାଯାଇଛି ।\nଏହି ଦୁଇ ଦ୍ୱୀପରେ ଅଲିଭ ରିଡଲେ କଇଁଚଗୁଡିକ ସମୂହ ଅଣ୍ଡା ଦେଇଥାନ୍ତି । ନାସି-୧ ଓ ନାସି-୨ ଦ୍ୱୀପ ନିକଟସ୍ଥ ସମୁଦ୍ରରେ ବହୁ ସଂଖ୍ୟାରେ କଇଁଚ ପହଁଚି ସାରିଲେଣି ।\nକ୍ଷେପଣାସ୍ତ୍ର ପରୀକ୍ଷଣ କେନ୍ଦ୍ରର ଉଜ୍ୱଳ କୃତ୍ରିମ ଆଲୋକରେ କଇଁଚଗୁଡିକ ଦିଗହରା ହୋଇ ଯାଆନ୍ତି ।\nଡିଆରଡିଓ ଏହି ସମସ୍ୟାକୁ ହୃଦୟଙ୍ଗମ କରି ଲାଇଟ ବନ୍ଦ କରିବାକୁ ନିଷ୍ପତି ନେଇଛନ୍ତି ।\nଏହାସହିତ ପାରାଦୀପ ବନ୍ଦର କର୍ତୃପକ୍ଷ ଓ ଧାମରା ବନ୍ଦର କର୍ତୃପକ୍ଷଙ୍କୁ ମଧ୍ୟ ଶକ୍ତିଶାଳୀ ଆଲୋକ ବ୍ୟବହାର ନକରିବା ପାଇଁ ନିଦେ୍ର୍ଦଶ ଦିଆଯାଇଛି ବୋଲି ଗହୀରମଥା ରେଂଜ ଅଧିକାରୀ ଦେବାଶିଷ ଭୋଇ କହିଛନ୍ତି ।\nକିଛିବର୍ଷ ପୂର୍ବେ କଇଁଚଙ୍କ ଆଗମନ ସୁଗମ କରିବା ପାଇଁ ଇଂଟରନ୍ୟାସନାଲ ୟୁନିୟନ ଫର ଦ କନଜରଭେସନ ଅଫ ନେଚର୍ସ (ଆଇୟୁସିଏନ) ସହାୟତାରେ ଧାମରା ବନ୍ଦରରେ କଇଁଚ ଅନୁକୂଳ ଆଲୋକ ବ୍ୟବସ୍ଥା କରାଯାଇଥିଲା ।\nବିଶିଷ୍ଟ ପରିବେଶବିତ ସ୍ୱର୍ଗତ ବାଙ୍କବିହାରୀ ଦାସଙ୍କ ଅନୁରୋଧ କ୍ରମେ ତକ୍ରାଳୀନ ଡିଆରଡିଓ ମୁଖ୍ୟ ଡଃ ଏପିଜେ ଅବଦୁଲ କାଲାମ କଇଁଚଙ୍କ ସୁରକ୍ଷା ପାଇଁ ସମସ୍ତ ପ୍ରକାର ସହାୟତା କରିବାକୁ ପ୍ରତିଶ୍ରୁତି ଦେଇଥିଲେ ବୋଲି କହିଛନ୍ତି ପରିବେଶବିତ୍ ତଥା ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳ ବଣ ସଂରକ୍ଷଣ ସମିତି ସମ୍ପାଦକ ହେମନ୍ତ ରାଉତ ।\nDecember 14, 2021 By LocalWire LeaveaComment\nଭୁବନେଶ୍ୱର, ଡିସେମ୍ବର ୧୪ (ଲୋକାଲୱାୟାର): ବିଶ୍ୱସ୍ତରରେ କିଟ୍ ବିଶ୍ୱବିଦ୍ୟାଳୟକୁ ଆଉ ଏକ ସମ୍ମାନଜନକ ପୁରସ୍କାର ମିଳିଛି ।\nମଙ୍ଗଳବାର ଟାଇମ୍ସ ହାୟର ଏଜୁକେସନ ପକ୍ଷରୁ ଆୱାର୍ଡସ ଏସିଆ ୨୦୨୧ ପୁରସ୍କାର ଘୋଷଣା କରା ଯାଇଥିବା ବେଳେ ସମଗ୍ର ଭାରତ ତଥା ଏସିଆରେ ଏକମାତ୍ର ଶିକ୍ଷାନୁଷ୍ଠାନ ଭାବେ କିଟ୍ ବିଶ୍ୱବିଦ୍ୟାଳୟ ଏହି ଗୌରବର ଅଧିକାରୀ ହୋଇଛି ।\nଟାଇମ୍ସ ହାୟର ଏଜୁକେସନ ପକ୍ଷରୁ କିଟ୍ ବିଶ୍ୱବିଦ୍ୟାଳୟକୁ ଲିଡରସିପ ଆଣ୍ଡ ମ୍ୟାନେଜମେଂଟ ଟିମ୍ ଅଫ ଦ ଇୟର ଭାବେ ପୁରସ୍କୃତ କରାଯାଇଛି ।\nଲଗାତର ଦ୍ୱିତୀୟ ବର୍ଷ ପାଇଁ କିଟ୍ ବିଶ୍ୱବିଦ୍ୟାଳୟ ଟାଇମ୍ସ ଆୱାର୍ଡସ ଏସିଆ ପୁରସ୍କାର ପାଇବାର ଗୌରବ ଅର୍ଜନ କରିଛି ।\nଗତବର୍ଷ ଟାଇମ୍ସ ହାୟର ଏଜୁକେସନ ପକ୍ଷରୁ କିଟ୍ ବିଶ୍ୱବିଦ୍ୟାଳୟକୁ ୱାର୍କପ୍ଲେସ ଅଫ ଦ ଇୟର (ବର୍ଷର ଶ୍ରେଷ୍ଠ କାର୍ଯ୍ୟସ୍ଥଳ) ବିଭାଗରେ ପୁରସ୍କାର ପ୍ରଦାନ କରାଯାଇଥିଲା ।\nଯେକୌଣସି ଆପାତକାଳୀନ ସ୍ଥିତିର ମୁକାବିଲା କରିବା, ଅପହଁଚଙ୍କ ନିକଟରେ ପହଁଚିବା ଏବଂ ସମାଜସେବା ବିଶେଷ କରି କୋଭିଡ ମହାମାରୀ ସମୟରେ କୋଭିଡ ଡାକ୍ତରଖାନା ପ୍ରତିଷ୍ଠା, ସାଧାରଣ ଜନତାଙ୍କୁ ମାସ୍କ, ସାନିଟାଇଜର, ଖାଦ୍ୟ ଓ ଅନ୍ୟାନ୍ୟ ଆବଶ୍ୟକ ସାମଗ୍ରୀ ବଂଟନ, ଓଡିଶାରେ କୋଭିଡରେ ମୃତ ବ୍ୟକ୍ତିଙ୍କ ପିଲାମାନଙ୍କୁ ମାଗଣାରେ କିଟ ଉଚ୍ଚଶିକ୍ଷା ପ୍ରଦାନ କରିବା, କୋଭିଡରେ ଆକ୍ରାନ୍ତ ଉଭୟ ବାପା ଓ ମାଆଙ୍କୁ ହରାଇ ଅନାଥ ହୋଇଥିବା ପିଲାଙ୍କୁ ପୋଷ୍ୟ ସନ୍ତାନ ଭାବେ ଗ୍ରହଣ କରିବା ଆଦି କାର୍ଯ୍ୟକୁ ଦେଖି ଚଳିତ ବର୍ଷ ଏହି ପୁରସ୍କାର ପ୍ରଦାନ କରାଯାଇଛି ।\nକିଟ୍ ବିଶ୍ୱବିଦ୍ୟାଳୟକୁ ଏହି ପୁରସ୍କାର ମିଳିବା ପରେ କିଟ୍ ଓ କିସ୍ର ସମସ୍ତ ଅଧ୍ୟାପକ, ଅଧ୍ୟାପିକା, କର୍ମଚାରୀ, ଛାତ୍ରଛାତ୍ରୀ, ଅଭିଭାବକ ଓ ଶୁଭେଚ୍ଛୁଙ୍କ ମଧ୍ୟରେ ଖୁସିର ଲହରୀ ଖେଳିଯାଇଛି ।\nସେମାନେ ଏହାର ସମସ୍ତ ଶ୍ରେୟ ପ୍ରତିଷ୍ଠାତା ଅଚୁ୍ୟତ ସାମନ୍ତଙ୍କୁ ପ୍ରଦାନ କରିଛନ୍ତି ।\nକିଟ୍ ବିଶ୍ୱବିଦ୍ୟାଳୟକୁ ଏହି ସମ୍ମାନଜନକ ପୁରସ୍କାର ମିଳିବା ପରେ ଏଥିରେ ଖୁସି ବ୍ୟକ୍ତ କରିବା ସହ ପ୍ରତିଷ୍ଠାତା ସାମନ୍ତ କହିଛନ୍ତି ଏସିଆ ମହାଦେଶରୁ କିଟ୍ ଏକମାତ୍ର ବିଶ୍ୱବିଦ୍ୟାଳୟ ଭାବେ ଏହି ପୁରସ୍କାର ପାଇଥିବାରୁ ଏହା ଓଡିଶା ପାଇଁ ଗର୍ବ ଓ ଗୌରବର ବିଷୟ ।\nଏହି ପରିପ୍ରେକ୍ଷୀରେ ପ୍ରତିଷ୍ଠାତା ସାମନ୍ତ କିଟ୍ ଓ କିସର ସମସ୍ତ ଶିକ୍ଷକ ଶିକ୍ଷୟିତ୍ରୀ, ଅଧ୍ୟାପକ ଅଧ୍ୟାପିକା, ଛାତ୍ରଛାତ୍ରୀ ଓ କର୍ମଚାରୀଙ୍କ ପାଇଁ ଏସବୁ ସମ୍ଭବ ହୋଇପାରିଲା ବୋଲି କହିଛନ୍ତି ।
